b'\n_START_ARTICLE_\nRadikalska adicija\n_START_SECTION_\nAdicija bromovodika na alken\n_START_PARAGRAPH_\nRadikalska adicija je tudi ne-Markovnikovova adicija bromovodika (HBr) na alken. Reakcijo katalizira, bolj natan\xc4\x8dno re\xc4\x8deno inicira, organski peroksid, ki iz HBr iztrga kisli proton, tako da nastane bromidni radikal Br\xe2\x80\xa2. Reakcija se prekine, ko se porabita ekvivalentni koli\xc4\x8dini alkena in bromovodika._NEWLINE__NEWLINE_Radikal se ve\xc5\xbee na bolj substituirani ogljikov atom. Radikalski adiciji HCl in HI ne pote\xc4\x8deta, ker sta obe reakcij ekstremno endotermni.\n_START_SECTION_\nSamoprekinjena oksidativna radikalska ciklizacija\n_START_PARAGRAPH_\nPosebna vrsta radikalske adicije je samoprekinjena oksidativna radikalska ciklizacija, v kateri se alkini najprej oksidirajo v ketone, ketoni pa intramolekularno sklenejo obro\xc4\x8d. Tovrstna reakcja se prekine sama od sebe, ker po sklenitvi obro\xc4\x8da nadaljevanje reakcije ni mogo\xc4\x8de. V reakciji se porabi stehiometri\xc4\x8dna koli\xc4\x8dina iniciatorja._NEWLINE_Eden od mo\xc5\xbenih iniciatorjev tak\xc5\xa1ne radikalske adicije je nitratni radikal, ki nastane s fotolizo cerovega amonijevega nitrata (NH\xe2\x82\x84)\xe2\x82\x82[Ce(NO\xe2\x82\x83)\xe2\x82\x85]. Nitratni radikal reagira z alkinom, pri \xc4\x8demer najprej nastane zelo reaktiven vinilni radikal. S prenosom vodikovega atoma (1,5) pride do zapiranja obro\xc4\x8da in tvorbe ketilnega radikala. Ketilni radikal nato odcepi nitritni radikal, ki pa ni dovolj reaktiven, da bi nadaljeval reakcijo. Reakcija se zato ustavi na stopnji ketona._NEWLINE__NEWLINE_U\xc4\x8dinkoviti radikali so enoatomni kisik (sinton), sulfatni radikalski ion SO\xe2\x82\x84 iz amonijevega persulfata ((NH\xe2\x82\x84)\xe2\x82\x82S\xe2\x82\x82O\xe2\x82\x88) in hidroksilni radikal OH\xe2\x80\xa2.'